Az Örkény Színház társulata április 11-én, a költészet napján elindítja VERS CSAK NEKED akcióját. Nézőterük zárva. Mégis: szeretnék, ha nézőiknek személyesen adhatnának valamit: szeretnék oldani a bezártság érzését, a magányt.

- hirdetés -

A színház honlapján jelentkezhetünk, itt kell kiválasztanunk a költőt, akitől verset szeretnénk, meghagynunk nevünket, telefonszámunkat, és az időpontot, amikor hívhatnak minket. Amikor csörög a telefon, a társulat egy tagja keres majd bennünket, és elmondja nekünk kedves költőnk egy versét.

Az akció június 21-ig tart, addig a társulat 25 tagja minden nap telefonál, így 2500 magányos, vagy csak élő szóra vágyó embert érnek majd el akciójukkal. A költőket, verseket a társulat tagjai maguk választották.

Az online jelentkezés kezdete: április 9. 19:00 óra. A telefonos jelentkezéseket április 10. 14:00 és 16:00 óra között fogadják. Az akció részletei és a jelentkezés menete az Örkény Színház honlapján olvashatók.